**ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ**

**ΕΠΑΝΑΛΗΨΗ ΠΡΟΣΚΛΗΣΗΣ ΣΥΓΚΛΗΣΗΣ ΓΕΝΙΚΗΣ ΣΥΝΕΛΕΥΣΗΣ**

ΑΡΙΘΜΟΣ ΠΡΑΚΤΙΚΩΝ Δ.Σ. 83/22.7.2020 & 87/23.9.2020 & 89/8.10.2020

Το Δ.Σ. μετά από πρόσκληση του Προέδρου, συνήλθε σε συνεδρίαση στις 22.7.2020, στις 23.9.2020 και στις 8.10.2020 με τα αναγραφόμενα στις αντίστοιχες προσκλήσεις θέματα ημερήσιας διάταξης.

Με τις αποφάσεις που ελήφθησαν στις προαναφερόμενες συνεδριάσεις, προκηρύχθηκαν εκλογές για την ανάδειξης νέου Διοικητικού Συμβουλίου με τετραετή θητεία.

Η σύγκληση της Γ.Σ. είχε αναγγελθεί να συνέλθει στις 8.10.2020 και ώρα 19:00 στο συνεδριακό κέντρο του ξενοδοχείου DU LAC στα Ιωάννινα και σε περίπτωση μη επιτεύξεως απαρτίας, να συνέλθει στις 15.10.2020, ημέρα Πέμπτη κι ώρα 19:00 στον ίδιο χώρο, με θέματα ημερήσιας διάταξης:

1) Έγκριση εγγραφής νέων μελών.

2) Απολογισμός του Διοικητικού Συμβουλίου για την παρελθούσα τετραετία.

3) Διεξαγωγή εκλογών.

Με την ΚΥΑ αριθμ. Δ1α/Γ.Π.οικ. 62421 (ΦΕΚ τ. β 4385/5.10.2020), μέχρι 12.10.2020, επιβλήθηκαν εντός των ορίων του δήμου Ιωαννιτών περιοριστικά μέτρα για την αποφυγή της διάδοσης του covid 19, μεταξύ των οποίων και η συγκέντρωση άνω των εννέα(9) ατόμων σε κλειστούς ή ανοιχτούς χώρους. Με την αρ. Δ1α/Γ.Π.οικ. 63548 ΚΥΑ (ΦΕΚ τβ 4428/7.10.2020) η ισχύς των περιοριστικών μέτρων , μέχρι 12.10.2020, επεκτάθηκε στην ΠΕ Ιωαννίνων. Με τα παραπάνω γεγονότα επήλθε απρόοπτη μεταβολή των συνθηκών, η οποία δεν μπορούσε να προβλεφθεί. Ως εκ τούτου, το ΔΣ με την αρ. 89/8.10.2020 απόφαση του, θέτει εναλλακτικό τόπο για τη Γ.Σ. και τη διεξαγωγή των εκλογών για την Π.Ε. Ιωαννίνων και εφόσον τα μέτρα δεν επεκταθούν και πέραν της 12.10.2020, η επαναληπτική Γ.Σ. θα πραγματοποιηθεί στις 15.10.2020, ώρα 19:00 και οι εκλογές για την ανάδειξη των πέντε (5) τακτικών και αναπληρωματικών μελών του Δ.Σ. και ενός μέλους για τη θέση του ενός εκ των δύο υπευθύνων προσώπων, σύμφωνα με τη διάταξη του άρθρου 13 του ν.4261/2014 και του καταστατικού, θα πραγματοποιηθούν: **α)** Στην Π.Ε. Ιωαννίνων, στις 17.10.2020 (ημέρα Σάββατο από ώρα 11:00 π.μ. έως ώρα 19:00 μ.μ.) και στις 18.10.2020 (ημέρα Κυριακή από ώρα 09:00 π.μ. έως ώρα 17.00 μ.μ**.)** στο συνεδριακό κέντρο του ξενοδοχείου DU LAC στα Ιωάννινα. Σε περίπτωση διατήρησης των περιοριστικών μέτρων στο δήμο Ιωαννιτών, πέραν της 12.10.2020, η ΓΣ και οι εκλογές θα διεξαχθούν στο χώρο εκδηλώσεων του κέντρου **«ΚΑΡΒΟΥΝΗΣ»** επί της οδού Δημοκρατίας στην ΤΚ Ελεούσας του δήμου Ζίτσας Ιωαννίνων, τις ίδιες ημέρες και ώρες, **β)** στις Π.Ε. Άρτας, Πρέβεζας και Θεσπρωτίαςστις 18.10.2020, (ημέρα Κυριακή και από ώρα 09:00 π.μ. έως ώρα 17:00 μ.μ.) στο χώρο των καταστημάτων της τράπεζας.

Σημείωση: 1.Το δικαίωμα της συμμετοχής στη Γ.Σ., για μέλη που έχουν άνω των 20 συνεταιριστικών μερίδων, μπορεί να ασκηθεί με εξουσιοδότηση μέσω αντιπροσώπου, ο οποίος πρέπει να είναι μέλος της Τράπεζας. Εξουσιοδοτήσεις διατίθενται στα Καταστήματα της Τράπεζας και στην ιστοσελίδα αυτής [www.epirusbank.com](http://www.epirusbank.com) και πρέπει να φέρουν θεώρηση του γνησίου της υπογραφής από δημόσια αρχή ή Διευθυντή Καταστήματος της Τράπεζας.

Για το Δ.Σ.

Ο Πρόεδρος Δ.Σ. Ο Γραμματέας Δ.Σ.

Κων/νος Ζωνίδης Παύλος Χήτας